**KUTSESTANDARD**

**Pehme mööbli valmistaja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Pehme mööbli valmistaja, tase 4 | 4 |

|  |  |
| --- | --- |
| **Osakutse nimetus** | **Eesti kvalifikatsiooniraamistiku (EKR) tase** |
| Pehme mööbli karkassi koostaja, tase 3 | 3 |
| Pehme mööbli alus- ja pealistusmaterjalide lõikaja ja õmbleja, tase 4 | 4 |
| Pehme mööbli karkassi polsterdaja ja pealistaja, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Pehme mööbli valmistaja, tase 4 on oskustöötaja, kes valmistab esteetilise välimusega kvaliteetset pehmet mööblit. Sõltuvalt ametikohast ettevõttes täidab ta järgmisi tööülesandeid: karkassi koostamine, pehmendus- ja alusmaterjalide lõikamine, pehmendus- ja alusmaterjalide pealistamine (liimimine), pealistusmaterjalide (kangas või nahk) lõikamine, mööblikatete (keedrid, lukud, tepingud jm) õmblemine, karkassi polsterdamine ja toote või toote osade monteerimine ja pakkimine. Pehme mööbli valmistaja töötab tööjuhiste järgi nii üksi kui meeskonnas. Töö eeldab suhtlemist töökaaslaste ja partneritega.Pehme mööbli valmistaja töökeskkond eri tööprotsessides, nt liimimine ja karkassi koostamine, võib olla tervist kahjustav. Ta puutub oma töös kokku tolmu ja erinevate materjalidega, mis võivad põhjustada allergiat. Töö võib olla füüsilist pingutust nõudev.Pehme mööbli valmistaja põhilisteks töövahenditeks on valdavalt elektrilised ja pneumaatilised käsitööriistad ning õmblusmasinad ja tööpingid. |
| Kommentaarid: |
| **A.2 Tööosad** |
| A.2.1 Karkassi koostamineA.2.2 Pehmendus- ja alusmaterjalide lõikamineA.2.3 Pehmendus- ja alusmaterjalide pealistamine (liimimine)A.2.4 Pealistusmaterjalide (kangas või nahk) lõikamineA.2.5 Mööblikatete (keedrid, lukud, tepingud jm) õmblemineA.2.6 Karkassi polsterdamineA.2.7 Toote või toote osade monteerimine ja pakkiminePehme mööbli valmistaja, tase 4 kutse sisaldab osakutseid:1. Pehme mööbli karkassi koostaja, tase 3, mis koosneb tööosast A.2.1.
2. Pehme mööbli alus- ja pealistusmaterjalide lõikaja ja õmbleja, tase 4, mis koosneb tööosadest A.2.2, A.2.4 ja A.2.5.
3. Pehme mööbli karkassi polsterdaja ja pealistaja, tase 4, mis koosneb tööosadest A.2.3, A.2.6 ja A.2.7.
 |
| **A.3 Kutsealane ettevalmistus** |
| 4. taseme pehme mööbli valmistajatena töötavad tavapäraselt inimesed, kes on läbinud kutseõppe tasemeõppe või omandanud kutseoskused praktilise töö käigus. |
| Kommentaarid: |
| **A.4 Enamlevinud ametinimetused**  |
| Pehme mööbli valmistaja (õmbleja, liimija, polsterdaja, sadulsepp, karkassi valmistaja, juurdelõikaja jt). |
| **A.5 Regulatsioonid kutsealal töötamiseks** |
| Regulatsioonid kutsealal töötamiseks puuduvad. |
| **A.6 Tulevikuoskused** |
| Pehme mööbli valmistajate töös muutuvad järjest olulisemaks erialase IKT kasutamise oskused, mis on vajalikud seadmete, masinate ja ka liinide käitamiseks, (sh töökäskude andmine, raporteerimine, tulemuste esitamine jmt, mis on järjest rohkem seotud arvuti kasutamise oskusega), jooniste lugemise oskus ning teadmised keskkonnasäästlikkuse põhimõtetest (materjalide säästlik kasutamine, materjalide tundmine ja sorteerimine, materjalide taaskasutuse võimaluste tundmine). Samuti on tähtsad muutustega kohanemise oskused, sh avatus uute ja/või täiendavate oskuste omandamisele. Jätkuvalt olulised on ergonoomiliste töövõtete tundmine ning tööohutuse ja töö turvalisuse tagamise teadmised ja oskused. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Pehme mööbli valmistaja, tase 4 kutse moodustub üldoskustest B.2 ja kompetentsidest B.3.1-B.3.7. Kutse taotlemisel on nõutud nende kõigi tõendamine.Pehme mööbli valmistaja kutse sisaldab 3 osakutset:1. Pehme mööbli karkassi koostaja, tase 4 osakutse saamiseks tuleb tõendada üldoskused B.2 ja kompetents B.3.1.
2. Pehme mööbli alus- ja pealistusmaterjalide lõikaja ja õmbleja, tase 4 osakutse saamiseks tuleb tõendada üldoskused B.2 ja kompetentsid B.3.2, B.3.4, B.3.5.
3. Pehme mööbli karkassi polsterdaja ja pealistaja, tase 4 osakutse saamiseks tuleb tõendada üldoskused B.2 ja kompetentsid B.3.3, B.3.6, B.3.7.
 |

|  |
| --- |
| **B.2 Pehme mööbli valmistaja, tase 4** **üldoskused**  |
| Tegevusnäitajad:1. Kasutab oma tööeesmärkide saavutamiseks kõiki omandatud valdkonnaspetsiifilisi teadmisi ja oskusi ning valmistab kvaliteetseid tooteid, mis vastavad etteantud tehnilisele dokumentatsioonile.
2. Planeerib ja koordineerib ise oma tegevust, paneb paika ajakava ning peab kinni kokkulepitud tööplaanist ja tähtaegadest.
3. Kavandab, ajastab ja korraldab oma tööd nii, et saavutada eesmärgid minimaalse vaeva, raha-, aja- jm kuluga.
4. Järgib tööd tehes asjakohaseid juhiseid, nõudeid, eeskirju, õigusakte, standardeid jmt.
5. Kasutab oma tegevuses enda ja teiste tervist säästvaid tööviise ning järgib ohutusnõudeid.
6. Kasutab oma tööpinda eesmärgipärastelt ja hoiab selle korras. Kasutab materjale ja tööriistu heaperemehelikult ja säästlikult ning töötab ettevõtte kasumlikkust järgides.
7. Annab õnnetuses osalenule, vigastatule, terviserikkega inimesele või muul moel kannatanule esmast meditsiinilist abi kuni arsti saabumiseni.
8. Analüüsib oma teadmisi ja oskusi, määratleb koolitusvajaduse ja leiab võimalusi oma arengueesmärkide saavutamiseks, osaledes erialaüritustel, koolitustel, kutseühingute tegevuses ning lugedes erialakirjandust.
9. Tuvastab ja sõnastab tekkida võivad ning juba tekkinud probleemid. Jagab suuremad probleemid väiksemateks osadeks, hindab võimalusi ja strateegiaid probleemidele lahenduse leidmiseks. Eristab fakte hinnangutest, suhtub saadud tagasisidesse rahulikult, vastab vaoshoitult ja tänulikult ning võimaluse korral arvestab tagasisidega edasises tegevuses.
10. Saab aru tootmisprotsessist tervikuna, teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt.
11. Mõistab ja kasutab digitaalseid süsteeme, tööriistu ja rakendusi ning töötleb digitaalset teavet iseseisva kasutaja tasemel, v.a osaoskus sisuloome, mida kasutab algtasemel (vt lisa 1).
 |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Karkassi koostamine** | **EKR tase 3** |
| Tegevusnäitajad: 1. Komplekteerib detailid erinevatest materjalidest, järgides toote joonist või näidist.
2. Monteerib karkassi, arvestades detailide monteerimise järjekorda.
 |
| Teadmised:1. karkassi materjalid, tüübid ja koostisosad;
2. erinevad karkassimehhanismid, nende eesmärgid ja tüübid.
 |
| Kommentaarid: |
| **B.3.2 Pehmendus- ja alusmaterjalide lõikamine** | **EKR tase 4** |
| Tegevusnäitajad:1. Paigutab töölauale pehmendus- ja alusmaterjalid, arvestades tellitud toote kogust ja etteantud juhist.
2. Koostab lõikekaardi (šabloonide paigutamine lõigatavale materjalile) ja märgistab materjalid, arvestades kokkuhoidlikku kasutamist.
3. Lõikab detailid, järgides lõikejoont ja kasutades asjakohaseid töövõtteid.
4. Komplekteerib lõigatud detailid liimijale vastavalt toote osadele.
 |
| Teadmised:1. toodete ja toote osade tüübid ja nimetused;
2. pindade pehmendus- ja alusmaterjalide omadused ja kvaliteediklassid;
3. lõikeriistade kasutamise ja hooldamise põhimõtted.
 |
| Kommentaarid: |
| **B.3.3 Pehmendus- ja alusmaterjalide pealistamine (liimimine)** | **EKR tase 4** |
| Tegevusnäitajad:1. Komplekteerib karkassi vajalike detailidega, järgides etteantud tehnoloogilisi juhiseid.
2. Liimib detailid vastavalt tehnoloogiakaartidele, järgides detailide liimimise järjekorda, optimaalset liimi kogust ja ohutuid töövõtteid.
 |
| Teadmised:1. pehmendus- ja alusmaterjalid, nende tüübid ja omadused;
2. liimi tüübid ja omadused;
3. liimipüstoli kasutamise ja hooldamise põhimõtted.
 |
| Kommentaarid: |
| **B.3.4 Pealistusmaterjalide (kangas või nahk) lõikamine** | **EKR tase 4** |
| Tegevusnäitajad:1. Ladustab kangad töölauale, arvestades kanga kvaliteeti, koe suunda, tellitud toote kogust ja etteantud juhist.
2. Koostab lõikekaardi kangale ja märgistab materjali, arvestades kokkuhoidlikku kasutamist. Märgib nahal defektsed kohad ja paigutab šabloonid vastavalt naha kvaliteedile ja struktuurile.
3. Lõikab detailid, järgides šablooni või lõikejoont, kasutades asjakohaseid töövõtteid.
4. Komplekteerib lõigatud detailid õmblejale vastavalt toote osale.
 |
| Teadmised:1. tekstiil- ja abimaterjalide omadused;
2. nahkade omadused ja eripärad (venivus, struktuur, defektid jm);
3. lõikeriistade kasutamise ja hooldamise põhimõtted.
 |
| Kommentaarid: |
| **B.3.5 Mööblikatete õmblemine** | **EKR tase 4** |
| Tegevusnäitajad:1. Komplekteerib mööblikatte osa vajalike detailidega järgides etteantud tehnoloogiakaarti.
2. Valmistab õmblusmasina ette ja seadistab, arvestades kasutatavaid materjale, tehnoloogiakaarti ja õmblemise tehnikaid.
3. Õmbleb mööblikatted, kasutades erinevaid tehnikaid (keedrid, lukud, tepingud jm) ja järgides tehnoloogiakaarti.
 |
| Teadmised:1. juurdelõikamise ja õmblemise tehnoloogiad;
2. tehnoloogiakaardi lugemise oskus;
3. käsitsi õmblemise alused;
4. õmblusmasinate tüübid ning kasutamise ja hooldamise põhimõtted.
 |
| Kommentaarid: |
| **B.3.6 Karkassi polsterdamine** | **EKR tase 4** |
| Tegevusnäitajad:1. Polsterdab liimitud karkassi, arvestades tööde järjekorda, karkassi- ja pealistusmaterjalide eripära (elastsed ja jäigad materjalid), kasutades optimaalseid töövõtteid.
2. Topib selja- ja istmepadjad lukustatavasse kattesse, arvestades pealistus- ja pehmendusmaterjalide eripära ning vajadusel kasutab ettenähtud abivahendeid.
3. Paigaldab nööbid ja pilastrid, arvestades pealistus- ja pehmendusmaterjalide eripära.
 |
| Teadmised:1. valmistootele esitatavad kvaliteedinõuded;
2. polsterdamisel kasutatavate abimaterjalide liigitus ja omadused (põhjakangad, liim, kinnitusvahendid jm);
3. polsterdamisel kasutatavad seadmed ja nende tööpõhimõtted.
 |
| Kommentaarid: |
| **B.3.7 Toote või toote osade monteerimine ja pakkimine** | **EKR tase 3** |
| Tegevusnäitajad:1. Paigaldab kinnituskonksud, „stopperid" ja mehhanismid vastavalt tehnoloogiakaardile.
2. Komplekteerib ja monteerib toote vastavalt tehnoloogiakaardile.
3. Pakib toote või toote osad vastavalt tehnoloogiakaardile ja arvestades erinevaid toote pealistusmaterjale ning pakkematerjali eripära.
 |
| Teadmised:1. erinevad karkassimehhanismid, nende eesmärgid ja tüübid;
2. erinevad pakkematerjalid ja kinnitusvahendid.
 |
| Kommentaarid: |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 |  |
| 1. Kutsestandardi koostajad
 | Taimi Hillak, AS Antsla Inno Vesse Jämsa, Tallinna EhituskoolRolf Relander, Bellus Furniture OÜAnneli Silm, Viljandimaa KutesõppekeskusSiim Soomets, Polstergeist OÜ |
| 1. Kutsestandardi kinnitaja
 | Metsanduse Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 8 |
| 1. Viide Ametite Klassifikaatorile (ISCO 08)
 | 7534 Polsterdajad jms töötajad |
| 1. Viide Euroopa kvalifikatsiooniraamistikule (EQF)
 | 4 |
| **C.2 Kutsenimetus võõrkeeles** |
| Inglise keeles - Upholsterer |
| Vene keeles - Обойщик |
| Soome keeles - Verhoilija |
| Kommentaarid: |
| **C.3 Lisad** |
| Lisa 1 [Digipädevuste enesehindamise skaala](https://www.kutsekoda.ee/fwk/contenthelper/10684417/10684423/Digip%C3%A4devuse%20enesehindamise%20skaala.pdf) |
| Kommentaarid: |